**Brawn GP** oli brittiläinen Formula 1 -talli, joka kilpaili sarjassa kaudella 2009. Brawn GP nousi F1-sarjaan lopettaneen Honda-tallin paikalle. Talli nimettiin aiemmin Hondan tallipäällikkönä toimineen Ross Brawnin mukaan, josta tuli sekä uuden tallin päällikkö että omistaja maksettuaan Hondalle symbolisen yhden punnan hinnan siitä. Tallin kuljettajina toimivat koko kauden ajan entiset Honda-kuljettajat Jenson Button ja Rubens Barrichello. 

Brawnin auto oli nopea talvitesteistä lähtien ja saavutti yhden kauden mittaisen historiansa aikana sekä kuljettajien että valmistajien maailmanmestaruudet, kahdeksan osakilpailuvoittoa ja neljä paalupaikkaa. Button voitti maailmanmestaruuden, Barrichello oli MM-sarjan kolmas. Menestyksekkään kauden jälkeen Ross Brawn myi tallinsa marraskuussa 2009 moottoritoimittaja Mercedes-Benzille *Daily Mail* -lehden arvion mukaan noin sadalla miljoonalla punnalla. Kaupan myötä tallin nimi muuttui kaudella 2010 Mercedes Grand Prixiksi.Brawn GP:n voittoprosentti on F1-talleista toiseksi suurin 47%.

Taustaa
-------

Honda-talli oli ajautunut rahoitusvaikeuksiin kaudella 2008, ja vaikeuksien jatkuessa autovalmistajan oli lopulta pakko luopua F1-tallinsa toiminnan tukemisesta. Hondan tallipäällikkönä toiminut Ross Brawn osti tallin yhdellä punnalla jatkaakseen sen toimintaa. Talli nimettiin hänen mukaansa, ja se alkoi käyttää autoissaan Mercedeksen valmistamia moottoreita. Mercedes toimitti kauden alussa moottoreita ennestään jo McLarenille ja Force Indialle, joten kolmannen moottoriasiakkaan hyväksymiseen jouduttiin pyytämään erikoislupaa FIA:lta. Se myönnettiin 7. maaliskuuta 2009.

Kausi 2009
----------

### Kautta edeltäneet testit

Rubens Barrichello testaamassa autoa Barcelonassa maaliskuussa 2009.
Poistumisilmoituksensa jälkeen Honda oli jatkanut edelleen uuden autonsa kehitystyötä, muttei ollut testannut sitä lainkaan. Edeltäjänsä suunnitteleman auton pohjalta jatkanut Brawn-talli suoritti uuden autonsa ensimmäiset testit vasta 6. maaliskuuta 2009, noin kolme viikkoa ennen kauden avauskilpailua. Jo tuolloin Brawn-autoilla ajettiin radan nopeimmat kierrokset. Syyksi poikkeukselliseen nopeuteen paljastuivat autojen pohjaan sijoitetut ilmanohjaimet, eli diffuusorit, joita tuolloin ivattiin lehdistön keskuudessa "*lumiauroiksi*".

Brawn oli kaudella 2009 yksi kolmesta tallista Williamsin ja Toyotan ohella, jotka käyttivät autojensa takaosaan sijoitettua kaksikerroksista diffuusoria kauden alusta alkaen. Diffuusori tuottaa downforcea takapäähän, jolloin sinne syntyy autoa rataan painavaa voimaa. Autoa rataan painavaa voimaa aikaansaavat myös auton siivet ja monet muut ilmanohjaimet, mutta tästä ylimääräisestä ohjaimesta aiheutunut hyöty oli poikkeuksellisen suuri. Ohjaimen ansiosta Brawn GP:n autolla pystyi ajamaan mutkissa nopeammin, sillä auton takapää ei lähtenyt luisumaan muille autoille liian suurissa mutkanopeuksissa. Diffuusoria käyttävien tallien kuljettajat ilmaisivat onnistuneiden testien jälkeen, että ohjaimen avulla saavutettaisiin jopa puolen sekunnin ero kierrosta kohden muihin talleihin.

Brawnin käyttämä niin sanottu "tupladiffuusori" katsottiin FIA:n laatimissa säännöissä kielletyksi ylimääräiseksi ilmanohjaimeksi, mutta auton takapään rakennetta muuttamalla se saatiin vastaamaan sääntöjä. Monet muutkin tallit olivat huomanneet tämän porsaanreiän säännöissä, mutta eivät hyödyntäneet sitä, koska pitivät rakennetta silti sääntöjenvastaisena.

### Kauden kulku

#### Vahva alku ja diffuusorikiista

Button Australian GP:ssä. Auton kyljessä näkyy tallin ensimmäisen suursponsorin, Virgin Groupin teksti.
Brawn aloitti kauden ennakkosuosikkina kautta edeltäneiden testien perusteella. Ennen ensimmäistä kilpailua tuomaristo antoi kuuden tunnin pohdinnan jälkeen virallisen hyväksynnän Brawnin diffuusoreille, vaikka Ferrari, Red Bull ja Renault protestoivatkin niitä vastaan. Kauden avauskilpailussa Australiassa Brawnin autot lunastivat niille asetetut odotukset, kun molemmat Brawn-kuljettajat ajoivat nopeimmat kierrokset aika-ajoissa ja voittivat kilpailun ylivoimaisesti. Paalupaikalta lähtenyt Jenson Button ohitti ruutulipun ensimmäisenä Brawn-kuljettajana. Heti ensimmäisessä kilpailussaan talli teki historiaa: debyyttikilpailussa paalupaikkaan oli aiemmin pystynyt vain Mercedes-Benz kaudella 1954 Ranskan GP:ssä ja kaksoisvoittoon tulokaskilpailussaan oli aiemmin yltänyt vain edellä mainittu talli samalla kaudella. Kuljettajina toimivat tuolloin Juan Manuel Fangio ja Karl Kling. Edellinen heti debyyttikilpailunsa voittanut talli oli viimeksi nähty kaudella 1977, jolloin Wolf-tallin kuljettaja Jody Scheckter voitti Argentiinan GP:n.

Malesian Sepangissa viikkoa myöhemmin Button otti tallille toisen perättäisen paalupaikan. Talli teki jälleen historiaa, sillä uusi talli oli lähtenyt paalulta kahdessa ensimmäisessä kilpailussaan viimeksi vuonna 1954, kun Fangio lähti Mercedes-Benzin autolla ensimmäisestä ruudusta sekä Ranskassa että Britanniassa. Jenson Button ajoi toisen voiton Brawn GP:lle. Kilpailun jälkeen FIA:n vetoomustuomioistuin totesi myös Brawnin käyttämät diffuusorit sääntöjen mukaisiksi, jonka jälkeen Buttonin maailmanmestaruutta alettiin pitää todennäköisenä. Muun muassa Renault'n tallipäällikkö Flavio Briatore piti päätöstä MM-sarjan lopputuloksen kannalta ratkaisevana, ja entinen maailmanmestari Nigel Mansell ilmoitti pitävänsä Buttonin mestaruutta varmana.

#### Tasainen loppukausi

Brawn voitti kauden seitsemästä ensimmäisestä kilpailusta kuusi; vain Kiinan GP:ssä Red Bull -talli oli parempi ja sen kuljettajat juhlivat kaksoisvoittoa Buttonin jäätyä kolmanneksi. Seuraavissa kilpailuissa auton nopeus ei enää riittänyt voittoihin: Turkissa tuli tallin historian ensimmäinen keskeytys, kun Rubens Barrichellon vaihdelaatikko hajosi, Britannian GP:ssä Button jäi ensimmäistä kertaa kauden aikana palkintopallin ulkopuolelle sijoituttuaan kuudenneksi ja Saksan GP:ssä Brawnin auto jäi ensimmäistä kertaa kauden aikana palkintojen ulkopuolelle. Kilpailun jälkeen *The Times* -lehden mukaan Nürburgringilla pystyi "*tuntemaan Brawn-leirin uppoavan tunnelman*". Buttonin vauhti ei enää ollut alkukauden voittoputken tasolla, mutta hän sijoittui tasaisesti pistesijoille. Barrichello taas pystyi todistamaan epäilijöille, että Brawn oli vielä kilpailukykyinen voittamalla Euroopan GP:n Valenciassa. Vaisun Belgian GP:n jälkeen talli otti Italian GP:ssä Monzan radalla ensimmäisen kaksoisvoittonsa sitten Monacon GP:n, kun Barrichello voitti ja MM-sarjaa johtava Button sijoittui toiseksi. Kyseessä oli tallin historian viimeinen voitto. 

Kauden toiseksi viimeisessä kilpailussa Brasilian GP:ssä Brawn varmisti sekä kuljettajien että valmistajien maailmanmestaruudet, kun Button sijoittui riittävästi viidenneksi. Aiempana päivänä Barrichello oli ajanut Brawnin historian viimeisen paalupaikan, mutta putosi itse kilpailussa tallikaverinsa taakse. Talli teki tuolloin historiaa olemalla ensimmäinen F1-talli, joka voitti valmistajien mestaruuden debyyttikaudellaan. Brawn saavutti viimeisen palkintopallisijoituksensa kauden viimeisessä kilpailussa Abu Dhabissa, kun Jenson Button sijoittui kolmanneksi.

Brawn ajoi historiansa aikana 17 kilpailua, voitti niistä kahdeksan ja ajoi neljästi paalupaikalle. Talli saavutti pisteitä jokaisesta ajamastaan kilpailusta.

### Myyminen

Menestyksekkään kauden jälkeen autovalmistaja ja F1-sarjan moottoritoimittaja Mercedes-Benz kiinnostui tallista, joka oli saavuttanut menestystä ajamalla heidän moottoreillaan. Marraskuussa 2009 tallikauppa Mercedes-Benzin kanssa julkistettiin. Kaupan myötä talli muuttui kaudella 2010 Mercedes Grand Prixiksi. Brittiläinen *Daily Mail* arvioi Brawnin ansainneen kaupasta noin 100 miljoonaa puntaa.

Sponsorit
---------

26. maaliskuuta Brawn GP ilmoitti tehneensä ensimmäisen sponsorisopimuksensa brittiläisen vaatevalmistaja Henri Lloydin kanssa. Yhtiön logo näkyi tallin autoissa ja Henri Lloyd toimitti tallille vaatteet ja fanitekstiilit. Seuraavana päivänä 27. maaliskuuta *Times*-lehti ilmoitti, että Richard Bransonin johtamasta Virgin Groupista tuli Brawnin ensimmäinen suursponsori. Kauden lopulla Virgin ilmoitti harkitsevansa sponsorisopimusta Brawnin ja uuden tallin Manorin välillä. Ross Brawn piti tässä vaiheessa Virginin jatkoa epärealistisena. Virginin jatkon epävarmuuden aikana talli solmi sveitsiläinen MIG Investmentsin kanssa kolmivuotisen sponsorisopimuksen, josta tiedotettiin 17. huhtikuuta 2009.

Näiden lisäksi Brawn solmi muutamia sopimuksia yksittäisiin kisoihin: 17. syyskuuta Brawn GP ilmoitti solmineensa yhden kilpailun mittaisen sponsorisopimuksen Canonin kanssa. Sopimus kattoi 27. syyskuuta Singaporessa ajetun iltakisan. Canonin logot oli sijoitettu Brawn-autojen kylkeen. Espanjan GP:ssä Brawnin sponsoriksi ryhtyi Sony Pictures, joka sijoitti auton takasiipeen mainoksen uudesta elokuvastaan *Terminator – Pelastus*.


|  |  |  |  |
| --- | --- | --- | --- |
| * Bridgestone
* Henri Lloyd
* Virgin
* MIG Investments
* Ray-Ban
 | * Endless Advance Ltd
* NCE
* PerkinElmer Instruments
* Terminator Salvation
* Willans
 | * Wuppertal
* Gieves & Hawkes
* Graham-London
* Canon
* Banco do Brasil
 | * Itaipava
* Mapfre
* TNT Energy Drink
* Qatar Telecom
 |

Henkilökunta
------------

| Nimi | Tehtävä |
| --- | --- |
| Yhdistynyt kuningaskunta Jenson Button | Kuljettajat |
| Brasilia Rubens Barrichello |
| Itävalta Alexander Wurz | Testikuljettaja |
| Yhdistynyt kuningaskunta Ross Brawn | Tallipäällikkö |
| Yhdistynyt kuningaskunta Richard Branson | Virgin Groupin johtaja |
| Yhdistynyt kuningaskunta Nick Fry | Toimitusjohtaja |
| Yhdistynyt kuningaskunta Ron Meadows | Tiimimanageri |
| Saksa Jörg Zander | Tekninen johtaja |
| Ranska Loïc Bigois | Pääsuunnittelija |
| Yhdistynyt kuningaskunta John Owen | Aerodynamiikkasuunnittelija |
| Yhdistynyt kuningaskunta Steve Clark | Pääinsinööri |
| Yhdistynyt kuningaskunta James Vowles | Strategiapäällikkö |
| Yhdistynyt kuningaskunta Andrew Shovlin | Buttonin kisainsinööri |
| Yhdistynyt kuningaskunta Jock Clear | Barrichellon kisainsinööri |

Saavutukset
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Voitot**

| Nro | Kilpailu | Kuljettaja |
| --- | --- | --- |
| 1 | Australian Grand Prix 2009 | Jenson Button |
| 2 | Malesian Grand Prix 2009 | Jenson Button |
| 3 | Bahrainin Grand Prix 2009 | Jenson Button |
| 4 | Espanjan Grand Prix 2009 | Jenson Button |
| 5 | Monacon Grand Prix 2009 | Jenson Button |
| 6 | Turkin Grand Prix 2009 | Jenson Button |
| 7 | Euroopan Grand Prix 2009 | Rubens Barrichello |
| 8 | Italian Grand Prix 2009 | Rubens Barrichello |
|

 | **Paalupaikat**

| Nro | Kilpailu | Kuljettaja |
| --- | --- | --- |
| 1 | Australian Grand Prix 2009 | Jenson Button |
| 2 | Malesian Grand Prix 2009 | Jenson Button |
| 3 | Espanjan Grand Prix 2009 | Jenson Button |
| 4 | Monacon Grand Prix 2009 | Jenson Button |
| 5 | Brasilian Grand Prix 2009 | Rubens Barrichello |
|

 | **Palkintokorokesijat**

| Nro | Kilpailu | Kuljettaja |
| --- | --- | --- |
| 1 | Australian Grand Prix 2009 | Jenson Button |
| 2 | Australian Grand Prix 2009 | Rubens Barrichello |
| 3 | Malesian Grand Prix 2009 | Jenson Button |
| 4 | Kiinan Grand Prix 2009 | Jenson Button |
| 5 | Bahrainin Grand Prix 2009 | Jenson Button |
| 6 | Espanjan Grand Prix 2009 | Jenson Button |
| 7 | Espanjan Grand Prix 2009 | Rubens Barrichello |
| 8 | Monacon Grand Prix 2009 | Jenson Button |
| 9 | Monacon Grand Prix 2009 | Rubens Barrichello |
| 10 | Turkin Grand Prix 2009 | Jenson Button |
| 11 | Britannian Grand Prix 2009 | Rubens Barrichello |
| 12 | Euroopan Grand Prix 2009 | Rubens Barrichello |
| 13 | Italian Grand Prix 2009 | Rubens Barrichello |
| 14 | Italian Grand Prix 2009 | Jenson Button |
| 15 | Abu Dhabin Grand Prix 2009 | Jenson Button |
|

 | **Nopeimmat kierrokset**

| Nro | Kilpailu | Kuljettaja |
| --- | --- | --- |
| 1 | Malesian Grand Prix 2009 | Jenson Button |
| 2 | Kiinan Grand Prix 2009 | Rubens Barrichello |
| 3 | Espanjan Grand Prix 2009 | Rubens Barrichello |
| 4 | Turkin Grand Prix 2009 | Jenson Button |
|

 |

Tulokset kilpailuittain
-----------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | RunkoMoottoriRenkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | BGP 001Mercedes V8**B** |  | AUS | MAL | CHN | BHR | ESP | MON | TUR | GBR | GER | HUN | EUR | BEL | ITA | SIN | JPN | BRA | ABU | **172** | **1.** |
| Yhdistynyt kuningaskunta Jenson Button | **1** | ***1*** | 3 | 1 | **1** | **1** | *1* | 6 | 5 | 7 | 7 | Kesk. | 2 | 5 | 8 | 5 | 3 |
| Brasilia Rubens Barrichello | 2 | 5 | *4* | 5 | *2* | 2 | Kesk. | 3 | 6 | 10 | 1 | 7 | 1 | 6 | 7 | **8** | 4 |

Katso myös
----------

* Honda Racing F1
* Mercedes GP

Lähteet
-------

1. 1 2  Brawn GP korvaa Hondan F1-sarjassa *MTV3.fi*.  6.3.2009. Viitattu 6.3.2009.
2. 1 2 3  Brawn-tallista tulee Mercedes Grand Prix *MTV3.fi*.  16.11.2009. Viitattu 16.11.2009.
3. 1 2 3  Brawn tienasi tallikaupasta hurjat miljoonat *MTV3.fi*.  16.11.2009. Viitattu 16.11.2009.
4. ↑  STATS F1: Statistics Constructors - Wins - By number • STATS F1 *www.statsf1.com*. Viitattu 10.8.2017. (englanniksi)
5. ↑  Brawn GP:n moottorit vaativat erikoisluvan *MTV3.fi*.  7.3.2009. Viitattu 7.3.2009.
6. ↑  Brawn GP take over Honda Racing *Autosport.com*.  5.3.2009.
7. 1 2 3  "Lumiaura" Brawn GP:n salaisuutena? - MTV3.fi
8. ↑  Diffuusorit läpäisivät katsastuksen *mtv3.fi*.  26.3.2009. MTV3 Oy. Viitattu 23.10.2010.
9. ↑  Brawn GP kaksoisvoittoon *mtv3.fi*.  29.3.2009. MTV3 Oy. Viitattu 29.3.2009.
10. ↑  Brawnin suoritus edellisen kerran 1954  4.4.2009. MTV3.fi. Viitattu 4.4.2009.
11. ↑  FIA hyväksyi diffuusorit, Brawnin auto laillinen *Plaza.fi*.  15.4.2009. Viitattu 5.11.2009. [vanhentunut linkki]
12. ↑  Nyt tulee faktaa: Mikä h\*\*\*\*\*tin diffuusori? *Ilta-sanomat.fi*.  15.4.2009. Ilta-sanomat. Viitattu 5.11.2009.
13. ↑  Briatore: MM-sarja päättyi Australiassa *MTV3.fi*.  26.5.2009. MTV3 Oy. Viitattu 5.11.2009.
14. ↑  Nigel Mansell: Jenson Buttonin maailmanmestaruus on jo varma *Iltasanomat.fi*.  17.6.2009. Viitattu 5.11.2009.
15. ↑  F1-lehdistökatsaus: Bioninen mies voitti kuin Senna *MTV3.fi*.  13.7.2009. Viitattu 23.10.2010.
16. ↑  Buttonin mestaruuden takana kylmät hermot ja Ross Brawn *Iltalehti.fi*.  18.10.2009. Viitattu 17.11.2009.
17. 1 2  Brawn GP:lle suursponsori *MTV3.fi*.  26.3.2009. MTV3 Oy. Viitattu 27.3.2009.
18. ↑  Brawnin ja Virginin yhteistyö päättymässä *MTV3.fi*.  13.11.2009. MTV3 Oy. Viitattu 16.11.2009.
19. ↑  Brawn GP Confirms Partnership with MIG Investments *F1 minute*.  17.4.2009. F1 minute. Viitattu 18.4.2009.
20. ↑  Brawn GP confirms partnership with Canon for Singapore Grand Prix *Brawn Gp*.  17.9.2009. Brawn Gp.  Arkistoitu 26.11.2009. Viitattu 15.11.2009.
21. ↑  Brawn GP confirms Canon partnership for Singapore *SportBusiness.com*.  18.9.2009. Viitattu 22.10.2010.
22. ↑  Brawn GP partner with Terminator Salvation in Spain *Formula1.com*.  8.3.2009. Brawn Gp. Viitattu 22.10.2010.
23. ↑  ChicaneF1.com (Arkistoitu – Internet Archive)
24. 1 2 3  Brawn GP engineers ‘thought we’d got our sums wrongs’ ahead of fairytale start to 2009 season *Formula1.com*.  8.4.2021. Formula One World Championship Limited. Viitattu 10.4.2021. (englanniksi)

Aiheesta muualla
----------------

* Kuvia tai muita tiedostoja aiheesta **Brawn GP** Wikimedia Commonsissa

* Virallinen sivusto (englanniksi)

|  |  |
| --- | --- |
| Yhdistynyt kuningaskunta Brawn GP |  |
| **Tallipäällikkö:**Yhdistynyt kuningaskunta Ross Brawn
**Tunnetuimmat kuljettajat:**Yhdistynyt kuningaskunta Jenson Button ·  Brasilia Rubens Barrichello
**Formula 1 -autot:**BGP 001 |

Formula 1 -valmistajat

|  |  |
| --- | --- |
| Kaudella 2023 | 
* Red Bull Racing
* Ferrari
* Mercedes
* Alpine
* McLaren
* Alfa Romeo
* Aston Martin Aramco
* Haas
* AlphaTauri
* Williams

 |
| Entiset valmistajat | 
* AFM
* AGS
* Alfa Romeo
* Alta
* Amon
* Andrea Moda
* Apollon
* Arrows
* Arzani-Volpini
* Aston-Butterworth
* ATS (Italia)
* ATS (Saksa)
* BAR
* Behra-Porsche
* Bellasi
* Benetton
* BMW Sauber
* Boro
* Brabham
* Brawn
* BRM
* BRP
* Bugatti
* Caterham
* Cisitalia
* Coloni
* Connaught
* Connew
* Cooper
* Dallara
* De Tomaso
* Derrington-Francis
* Eagle
* Eifelland
* Emeryson
* EMW
* ENB
* Ensign
* ERA
* EuroBrun
* Ferguson
* FIRST
* Fittipaldi
* Fondmetal
* Footwork
* Force India
* Forti
* Frazer Nash
* Fry
* Gilby
* Gordini
* Hesketh
* Hill
* HWM
* Honda
* HRT
* Jaguar
* JBW
* Jordan
* Kauhsen
* Klenk
* Kojima
* Kurtis Kraft
* Lancia
* Larrousse
* LDS
* LEC
* Leyton House
* Life
* Ligier
* Lola
* Lotus
* Lotus
* Lyncar
* Maki
* Manor
* March
* Martini
* Marussia
* Maserati
* Matra
* McGuire
* Merzario
* Midland
* Milano
* Minardi
* Modena
* Onyx
* OSCA
* Osella
* Pacific
* Parnelli
* Penske
* Porsche
* Prost
* Racing Point
* RAM
* Rebaque
* Renault
* Rial
* Sauber
* Scarab
* Scirocco
* Shadow
* Shannon
* Simtek
* Spirit
* Spyker
* Stebro
* Stewart
* Super Aguri
* Surtees
* Talbot
* Talbot-Lago
* Tec-Mec
* Tecno
* Theodore
* Token
* Toleman
* Toro Rosso
* Toyota
* Trojan
* Tyrrell
* Vanwall
* Veritas
* Virgin
* Williams (FWRC)
* Wolf
* Zakspeed

 |
| Indianapolis 500 -tallit (1950–1960) | 
* Adams
* Deidt
* Del Roy
* Dunn
* Elder
* Epperly
* Ewing
* Hall
* Kuzma
* Langley
* Lesovsky
* Marchese
* Meskowski
* Moore
* Nichels
* Olson
* Pankratz
* Pawl
* Phillips
* Rae
* Schroeder
* Sherman
* Stevens
* Sutton
* Trevis
* Turner
* Watson
* Wetteroth

 |

Formula 1 -luokan valmistajien maailmanmestarit

|  |  |  |  |  |
| --- | --- | --- | --- | --- |
| **1950-luku:**
*1958:* Yhdistynyt kuningaskunta Vanwall*1959:* Yhdistynyt kuningaskunta Cooper-Climax

**2000-luku:**
*2000:* Italia Ferrari*2001:* Italia Ferrari*2002:* Italia Ferrari*2003:* Italia Ferrari*2004:* Italia Ferrari*2005:* Ranska Renault*2006:* Ranska Renault*2007:* Italia Ferrari*2008:* Italia Ferrari*2009:* Yhdistynyt kuningaskunta Brawn-Mercedes

 | **1960-luku:**
*1960:* Yhdistynyt kuningaskunta Cooper-Climax*1961:* Italia Ferrari*1962:* Yhdistynyt kuningaskunta BRM*1963:* Yhdistynyt kuningaskunta Lotus-Climax*1964:* Italia Ferrari*1965:* Yhdistynyt kuningaskunta Lotus-Climax*1966:* Yhdistynyt kuningaskunta Brabham-Repco*1967:* Yhdistynyt kuningaskunta Brabham-Repco*1968:* Yhdistynyt kuningaskunta Lotus-Ford*1969:* Ranska Matra-Ford

**2010-luku:**
*2010:* Itävalta Red Bull-Renault*2011:* Itävalta Red Bull-Renault*2012:* Itävalta Red Bull-Renault*2013:* Itävalta Red Bull-Renault*2014:* Saksa Mercedes*2015:* Saksa Mercedes*2016:* Saksa Mercedes*2017:* Saksa Mercedes*2018:* Saksa Mercedes*2019:* Saksa Mercedes

 | **1970-luku:**
*1970:* Yhdistynyt kuningaskunta Lotus-Ford*1971:* Yhdistynyt kuningaskunta Tyrrell-Ford*1972:* Yhdistynyt kuningaskunta Lotus-Ford*1973:* Yhdistynyt kuningaskunta Lotus-Ford*1974:* Yhdistynyt kuningaskunta McLaren-Ford*1975:* Italia Ferrari*1976:* Italia Ferrari*1977:* Italia Ferrari*1978:* Yhdistynyt kuningaskunta Lotus-Ford*1979:* Italia Ferrari

**2020-luku:**
*2020:* Saksa Mercedes*2021:* Saksa Mercedes*2022:* Itävalta Red Bull-RBPT*2023:* Itävalta Red Bull-Honda RBPT

 | **1980-luku:**
*1980:* Yhdistynyt kuningaskunta Williams-Ford*1981:* Yhdistynyt kuningaskunta Williams-Ford*1982:* Italia Ferrari*1983:* Italia Ferrari*1984:* Yhdistynyt kuningaskunta McLaren-TAG*1985:* Yhdistynyt kuningaskunta McLaren-TAG*1986:* Yhdistynyt kuningaskunta Williams-Honda*1987:* Yhdistynyt kuningaskunta Williams-Honda*1988:* Yhdistynyt kuningaskunta McLaren-Honda*1989:* Yhdistynyt kuningaskunta McLaren-Honda

 | **1990-luku:**
*1990:* Yhdistynyt kuningaskunta McLaren-Honda*1991:* Yhdistynyt kuningaskunta McLaren-Honda*1992:* Yhdistynyt kuningaskunta Williams-Renault*1993:* Yhdistynyt kuningaskunta Williams-Renault*1994:* Yhdistynyt kuningaskunta Williams-Renault*1995:* Yhdistynyt kuningaskunta Benetton-Renault*1996:* Yhdistynyt kuningaskunta Williams-Renault*1997:* Yhdistynyt kuningaskunta Williams-Renault*1998:* Yhdistynyt kuningaskunta McLaren-Mercedes*1999:* Italia Ferrari

 |